Τσακώνικες µελιτζάνες γεµιστές µε τας κεµπάπ
Γεμιστά με τας κεμπάπ; Κι όμως... Έχει λίγο κόπο το φαγητό αυτό αλλά η γεύση του θα σε αποζημιώσει! Μαγειρεύει η Πόπη Χρυσανθίδου.
12 µελιτζάνες τσακώνικες, 50 ml ελαιόλαδο, για το άλειµµα, 3 - 4 µέτριες πιπεριές κέρατο, καθαρισµένες από σπόρια και κοτσάνια, σε µέτρια κοµµάτια, 2 µεγάλες ώριµες ντοµάτες, σε στρογγυλές φέτες, αλάτι, Για τη γέμιση με τας κεμπάπ 500 γρ. μοσχάρι, κατά προτίμηση από «ποντίκι», χωρίς κόκαλο, κομμένο σε μικρούς κύβους 1 - 1 1⁄2 εκ., 40 ml ελαιόλαδο , 1 μεγάλο ξερό κρεμμύδι, τριμμένο στον τρίφτη, 2 σκελίδες σκόρδου, λιωμένες, 80 ml λευκό ξηρό κρασί, 300 γρ. ώριµες ντοµάτες, τριµµένες, 1 φύλλο δάφνης, τα φύλλα από 1 κλαράκι φρέσκο δεντρολίβανο, ψιλοκοµµένα, ή 1 κουταλιά ξερό, κοπανισµένο 1/2 κουτ. γλυκού πάπρικα γλυκιά ή καυτερή, 1 κουτ. σούπας πελτές ντοµάτας, αραιωµένος σε 500 ml ζεστό νερό, 40 ml ελαιόλαδο, αλάτι, φρεσκοτριµµένο πιπέρι
Για τις τσακώνικες µελιτζάνες γεµιστές µε τας κεµπάπ ξεκινάμε και βάζουµε µια φαρδιά και ρηχή κατσαρόλα να ζεσταθεί σε δυνατή φωτιά, µέχρι να κάψει.Ρίχνουµε τους κύβους του κρέατος και τους ψήνουµε για 4 - 5 λεπτά, µέχρι να βγάλουν τα υγρά τους.Συνεχίζουµε το µαγείρεµα για µερικά λεπτά ακόµη, µέχρι το κρέας να πιει τα υγρά που έχει βγάλει και να στεγνώσει.Χαµηλώνουµε τη φωτιά στο µέτριο, ρίχνουµε το ελαιόλαδο, το κρεµµύδι και το σκόρδο, και τα σοτάρουµε για 5 λεπτά, µέχρι το κρεµµύδι να χρυσίσει.Σβήνουµε µε το κρασί, αφήνουµε να εξατµιστεί το αλκοόλ για 2 λεπτά και ρίχνουµε τις τριµµένες ντοµάτες, το φύλλο δάφνης, το δεντρολίβανο, την πάπρικα και τον αραιωµένο πελτέ.Ανακατεύουµε και αφήνουµε να πάρει µια βράση.Τότε χαµηλώνουµε ελαφρώς τη φωτιά, σκεπάζουµε την κατσαρόλα και σιγοµαγειρεύουµε για περίπου 45 λεπτά ή µέχρι το κρέας να µαλακώσει.Στη διάρκεια του µαγειρέµατος ελέγχουµε το φαγητό και, αν το υγρό έχει σωθεί, προσθέτουµε λίγο ζεστό νερό.Περίπου 10 λεπτά πριν αποσύρουµε από τη φωτιά, αλατοπιπερώνουµε και ανακατεύουµε.Αποσύρουµε το σκεύος από τη φωτιά.Προθερµαίνουµε το φούρνο στους 180° C.Πλένουµε και σκουπίζουµε καλά τις µελιτζάνες, τις χαράζουµε κατά µήκος βαθιά, σε µία πλευρά µόνο, τις βάζουµε σε µια λεκάνη µε αλατισµένο νερό και τις αφήνουµε για 30'.Τις στύβουµε και τις σκουπίζουµε καλά.Με ένα πινέλο τις αλείφουµε µε ελαιόλαδο από όλες τις µεριές.Λαδώνουµε ελαφρώς ένα µέτριο ταψί, τις απλώνουµε µέσα µε τη σχισµή τους προς τα πάνω και τις ψήνουµε για 10 - 15 λεπτά, µέχρι να µαλακώσουν και να υποχωρούν όταν τις πιέζουµε µε ένα πιρούνι.Βγάζουµε το ταψί και ανοίγουµε τη σχισµή κάθε µελιτζάνας ώστε να σχηµατιστεί µια µέτρια κοιλότητα στη σάρκα τους.Μοιράζουµε το µείγµα του τας κεµπάπ µαζί µε σάλτσα.Σκεπάζουµε τη γέµιση κάθε µελιτζάνας µε 1 - 2 φέτες ντοµάτας και 2 - 3 κοµµάτια πιπεριάς - έτσι προστατεύουµε την επιφάνεια της γέµισης από το στέγνωµα. Τις ψήνουµε για 20 - 30 λεπτά, µέχρι να µαλακώσουν.Τις σερβίρουµε ζεστές ή χλιαρές.Συνοδεύουμε με πιλάφι.
Μελιτζάνες,Μοσχάρι